**Manyleb y swydd a’r person**

|  |  |
| --- | --- |
| **Teitl y swydd:** | Fideograffydd |
| **Cyfeirnod:**  | *MBS-022-25* |
| **Swyddfa:** | *Grŵp y Ceidwadwyr Cymreig* |
| **Band cyflog:** | **2** |
| **Ystod cyflog**:**(pro rata)** | **£27,722 – £40,321**Disgwylir i bob aelod staff newydd ddechrau ar raddfa isafswm y band cyflog priodol, fodd bynnag, efallai y bydd staff yn gallu dechrau uwchlaw graddfa isafswm y band mewn rhai amgylchiadau. Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd yr uchafswm graddfa ar gyfer eu band. |
| **Oriau gwaith:**  | **37 awr yr wythnos (ystyrir oriau rhan-amser)** |
| **Natur y penodiad\*:** | **Tymor Penodol am 12 mis (estyniad yn bosibl)** |
| **Lleoliad:**  | Senedd Cymru, Bae Caerdydd |

|  |
| --- |
| **Gwybodaeth ychwanegol:**  |
| \*Math o benodiad: Os bydd yr Aelod yn ymddiswyddo, neu’n colli ei sedd mewn etholiad, bydd y swydd hon yn dod i ben. Yn achos swyddi o fewn Grŵp Plaid, os bydd Arweinydd y Blaid yn newid, neu os bydd nifer Aelodau'r Grŵp yn newid, mae’n bosibl y daw’r swydd hon i ben. |
| Sylwer y gallai'r swydd hon fod yn destun gwerthusiad. Gellir adolygu ac addasu’r rôl, y cyfrifoldebau a’r cyflog cysylltiedig er mwyn sicrhau cysondeb â nodau ac amcanion yr Aelod. Dylai ymgeiswyr fod yn barod ar gyfer newidiadau posibl yn seiliedig ar anghenion busnes yr Aelod. |
| Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil, rhywedd, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran. |
| Er gwybodaeth, bydd y penodiad yn amodol ar eirdaon a gwiriad diogelwch. |

|  |
| --- |
| **Diben y swydd** |
| Creu cynnwys fideo sy'n tynnu sylw at waith Aelodau Plaid Geidwadol Cymru yn y Senedd. |

|  |
| --- |
| **Prif ddyletswyddau** |
| 1. Dylunio a chynhyrchu deunydd fideo, clipiau fideo a deunydd animeiddio i hyrwyddo gwaith Grŵp y Ceidwadwyr Cymreig yn y Senedd a gwaith Aelodau unigol o’r Senedd.2. Cynllunio a datblygu strategaeth, a threfnu cynnwys fideo ar gyfer sianeli cyfryngau y Grŵp.3. Trafod gyda’r Aelod o’r Senedd / Prif Swyddog Staff y Grŵp a nodi unrhyw agweddau ar eu gwaith a allai fod o ddiddordeb mewn cysylltiad â deunydd fideo.4. Canfod unrhyw ddigwyddiadau sydd ar y gweill a allai gynnig cyfleoedd ar gyfer fideos neu sylw yn y cyfryngau.5. Dylunio a datblygu brandio corfforaethol a delwedd Grŵp Plaid Geidwadol Cymru yn y Senedd.6. Gweithio mewn ffordd ragweithiol, gan ragweld gofynion yr Aelodau a’r Grŵp o ran fideograffi a’r cyfryngau cymdeithasol. 7. Chwilio am yr holl gyfleoedd posibl i hybu amcanion y Grŵp a’r Aelodau o’r Senedd i wella eu delwedd gyhoeddus8. Cyflawni dyletswyddau eraill o'r fath yn ôl cais Grŵp y Ceidwadwyr Cymreig yn Senedd Cymru ac Aelodau o’r Senedd o Blaid Geidwadol Cymru. |

|  |
| --- |
| **Manyleb y person** |
| Cyfeiriwch at y meini prawf hanfodol isod wrth lenwi'r rhan ‘Gwybodaeth i gefnogi eich cais’ ar y ffurflen gais.**Gwybodaeth a phrofiad hanfodol** * Profiad o weithio'n effeithiol ym maes creu fideo a chynnwys fideo.
* Gwybodaeth a dealltwriaeth o greu fideos a thechnegau cynnwys fideo.
* Dealltwriaeth o'r angen i adlewyrchu barn y Grŵp a’r Aelodau o’r Senedd mewn modd sy'n adlewyrchu cyfle cyfartal ac nad yw'n ymfflamychol, yn ansensitif, yn enllibus, yn athrodus neu'n ddifenwol
* Dealltwriaeth o’r angen i frwydro yn erbyn gwahaniaethu ac i hyrwyddo cyfle cyfartal ac egwyddorion Nolan ar gyfer bywyd cyhoeddus, ac ymrwymiad i’r materion hyn

**Cymwysterau hanfodol** * Gradd neu gymhwyster cyfatebol mewn pwnc perthnasol; neu
* Gymhwyster ffurfiol, e.e. NVQ lefel 3 neu 4 neu gymhwyster cyfatebol yn y cyfryngau neu ym maes cyfathrebu.

**Sgiliau ac ymddygiadau hanfodol** * Dealltwriaeth o gyfraith y cyfryngau
* Sgiliau rhyngbersonol effeithiol a'r gallu i feithrin perthnasoedd ar draws ffiniau proffesiynol.
* Y gallu i gynhyrchu a chreu syniadau ar gyfer creu fideos sy'n adlewyrchu gwaith y Grŵp a'r Aelodau o’r Senedd.
* Y gallu i ddeall a chyfleu gwaith a pholisïau'r Grŵp a’r Aelodau o’r Senedd yn effeithiol.
* Sgiliau trefnu, cynllunio a chyflwyno effeithiol.
* Y gallu i weithio ar eich liwt ei hun gan gadw at derfynau amser tyn, ynghyd â'r gallu i weithio'n hyblyg ac i ymdopi ag amrywiaeth o dasgau ar yr un pryd.
* Sgiliau TG effeithiol, gan gynnwys premier pro.
* Y gallu i ddangos sensitifrwydd a sicrhau bod y safonau cyfrinachedd uchaf yn cael eu cynnal

**Meini prawf dymunol** * Dealltwriaeth o faterion cyfoes a phynciau sy’n berthnasol i Gymru a'r ardal leol, a diddordeb yn system wleidyddol Cymru.
* Y gallu i weithio drwy gyfrwng y Gymraeg a’r Saesneg.
* Yn arddel amcanion a gwerthoedd y blaid.
 |